Lav et referat af nedenstående tekst:

Tekst:
3.B er for længst blevet myndige og rent juridisk voksne, men deres smartphone må de ikke længere selv bestemme over. Når timerne på Katedralskolen i Aalborg starter, skal alle mobilerne stå på katederet. - Det er lidt mærkeligt som 18-19-årig at få taget sin mobil, smågriner Frida Briang. En opfattelse andre af hendes klassekammerater delte til at begynde med. - Der tænkte vi, at vi måske var lidt for gamle til at få taget vores mobiltelefoner fra os, men det er måske meget godt, forklarer Carmen Kvist. Ledelsen på Aalborg Katedralskole startede tiltaget ved skoleårets start. Det skete, efter at skolens undervisere og repræsentanter fra elevrådet havde hørt et foredrag med Imran Rashid, forsker og forfatter til bogen "Sluk". - Jeg tror, det er nødvendigt at gøre noget, fordi det både påvirker trivslen og undervisningen. Når mobilen vibrerer i lommen, er det som én, der prikker dig på skulderen, og derfor så forstyrrer det faktisk, uanset om man tager den frem eller ikke tager den frem, påpeger rektor på Aalborg Katedralskole Christian Nielsen Warming. Elever støtter op Foredraget med Imran Rashid gjorde også et stort indtryk på elevrådet, der bakker op om rektors beslutning. - I stedet for at se det som en straf fra ledelsens side, over at vi bruger telefonen for meget, så ser vi det mere som et hjælpemiddel, til at vi har færre distraktioner i løbet af timerne, forklarer Cathrine Nørkær, der er forperson for gymnasiets elevråd. 14 dage inde i skoleåret har dansklærer i 3.B Lasse Brunø allerede oplevet effekten af den mobilfri undervisning. - Jeg synes, vi har mere fokus i undervisningen, og vi har færre diskussioner om, hvorvidt telefonen skal ligge på bordet og være fremme i undervisningen, siger han og fortsætter: - Det har hævet det faglige niveau. Dem, der har det svært, har faktisk nemmere ved at følge med, når telefonen står heroppe ved mig, siger lektor Lasse Brunø. Et synspunkt, de elever, TV2 Nord talte med, støtter. - Jeg synes egentlig, det er meget fint: Normalt er jeg en person, som godt kan finde på at bruge den lidt, så det er lidt en befrielse, fortæller Viktor Rønnest, og han blive bakket op af en af pigerne længere tilbage i lokalet. - Bare muligheden for at man kan række ned i tasken og tage den, det kan distrahere på en eller anden måde, selvom man godt ved, at den skal ligge i tasken, siger Rosa Fastergaard. Så det er måske meget rart, at den er taget? - Det gør mig faktisk ikke så meget, slutter Signe Laybourn. Efter halvanden times dansk uden kontakt til den digitale verden, så er der spisepause. Her er mobilerne fremme, og alt er normalt igen.

Referat:
Ingen mobiltelefon i timerne løfter det faglige niveau på Aalborg Katedralskole.